**Canllawiau ar gyfer Ailagor Canolfannau Cymunedol Gwirfoddol a Reolir**

Mae Cyngor Dinas Casnewydd wedi darparu'r wybodaeth yn y papur briffio hwn, er mwyn rhoi gwybod i Fwrdd / Pwyllgor y canolfannau Gwirfoddol a Reolir am eich cyfrifoldebau dros reoli a monitro'r holl archebion ar gyfer eich canolfan.

Mae risgiau iechyd y cyhoedd a achosir gan Covid-19 yn real iawn o hyd ac mae canllawiau gan Lywodraeth Cymru ar gyfyngiadau yn cael eu hadolygu a'u diweddaru'n barhaus. Mae canolfannau cymunedol, neuaddau pentref, a chyfleusterau cymunedol aml-ddefnydd eraill yn cefnogi ystod eang o weithgareddau a grwpiau lleol. Fodd bynnag, mae eu natur gymunedol hefyd yn eu gwneud yn lleoedd sy'n agored i ledaeniad y coronafeirws (Covid-19).

Nid yw'r bygythiad gan y coronafeirws wedi diflannu a dim ond drwy i bob un ohonom weithredu'n gyfrifol y gallwn gadw ein trigolion a'n cymunedau'n ddiogel. Yn dilyn y cyfnodau cloi diweddar, erbyn hyn caniateir i ganolfannau cymunedol agor. Fodd bynnag, mae’r penderfyniad ynghylch agor pob canolfan unigol yn benderfyniad i bob canolfan yn unigol ac mae’n bwysig cofio neges Llywodraeth Cymru “nid yw’r ffaith y gallwch agor yn golygu y dylech chi”.

Mae'n bwysig nad yw'r penderfyniad i ailagor yn ddiogel yn cael ei ruthro, a bod eich pwyllgor / bwrdd rheoli yn gwbl ymwybodol o'r cyfrifoldebau a'r rhwymedigaethau a osodir arnoch chi fel pwyllgor / bwrdd, ac o bosibl yn unigol fel aelodau pwyllgor / bwrdd. Nid oes gan Gyngor Dinas Casnewydd unrhyw ran yn y broses hon. Bydd angen gweithdrefnau gwaith newydd a newidiadau i weithredu eich canolfannau'n ddiogel a dylech sicrhau eich bod yn gwbl ymwybodol o'r cyfrifoldebau a roddir ar y Pwyllgor neu’r Bwrdd Rheoli os byddwch yn penderfynu ailagor eich canolfan at ddefnydd cyffredinol.

Mae nifer o ganolfannau eisoes wedi penderfynu aros ar gau oherwydd pryderon ynghylch eu gallu i reoli'r risgiau o drosglwyddo neu beidio â chael digon o aelodau staff neu wirfoddolwyr i lanhau'n ychwanegol ac ati er mwyn agor yn ddiogel. Mae eraill yn poeni am y rhwymedigaethau sy'n gysylltiedig ag agor eu canolfannau ac er bod hyn yn fater i'ch aelodau, mae'n bwysig bod y Cyngor yn tynnu eich sylw at hyn. Ceir dolen i'r rheoliadau cyfredol isod:

<https://gov.wales/health-protection-coronavirus-restrictions-no-5-wales-regulations-2020-amended>

Bydd y camau y gall Canolfannau Cymunedol eu cymryd er mwyn ailagor yn parhau i gael eu rheoli gan y Rheoliadau hyn, a byddant yn dibynnu ar y Lefel Rhybudd yng Nghymru ar unrhyw adeg benodol. Cyfrifoldeb y Pwyllgor neu Fwrdd Rheoli’r Ganolfan Gymunedol yw sicrhau eu bod yn parhau i fod yn ymwybodol o'r lefelau rhybudd a geir yn Atodlen 1 – 4 o'r Rheoliadau hyn ac yn gweithredu'r Ganolfan Gymunedol yn unol â Lefel Rhybudd gyfredol Cymru.

**Materion penodol y bydd angen eich sylw a'ch ystyriaeth ohonynt:**

* **Diogelwch** - Dylai diogelwch y rhai sy'n defnyddio eich cyfleuster cymunedol, eich gwirfoddolwyr a'ch staff fod o'r pwys mwyaf. Dylid ystyried yr holl fesurau amddiffyn sydd ar gael; [https://wcva.cymru/wp-content/uploads/2020/11/Canllawiau-ar-gyfer-ailagor-Canolfannau-Cymunedol-yng-Nghymru.pdf](https://www.gov.uk/government/publications/covid-19-decontamination-in-non-healthcare-settings)
* **Rheolwyr Safleoedd** - A yw'r adeilad wedi'i gynnal a chadw ac a oes gwiriadau statudol wedi'u cwblhau yn ystod y cyfnod cloi? A yw'r gwiriadau hyn yn parhau i gael eu cwblhau? Cyfeiriwch at Atodiad A.
* **Asesiadau Risg a Gweithdrefnau** - Mae adolygu a diweddaru eich asesiad risg a chynlluniau gweithredu’r adeilad yn hanfodol. Bydd angen cofnodi a chadw'r rhain gan y gall fod eu hangen arnynt gan swyddogion cydymffurfio neu eich yswirwyr os bydd hawliadau'n codi'n ddiweddarach. Darperir canllawiau ar gyfer cwblhau asesiadau risg drwy ddefnyddio'r ddolen ganlynol: <https://www.hse.gov.uk/simple-health-safety/risk/risk-assessment-template-and-examples.htm>

Ni all y Cyngor ysgrifennu'r asesiadau risg ar eich rhan.

* **Cadw cofnodion** - Dylid gwneud unrhyw benderfyniadau allweddol mewn cyfarfod rhithwir o ymddiriedolwr/pwyllgor rheoli/aelodau’r bwrdd perthnasol a chofnodi cofnodion a'u cadw i ddangos tystiolaeth o benderfyniadau a wnaed a pha ffactorau a ystyriwyd pan wnaed y penderfyniad;
* **Yswiriant** - Mae'n debyg bod y Ganolfan yn gweithredu yn unol â holl gyngor y llywodraeth. Os felly, byddai'r Yswirwyr yn darparu indemniad. Os bydd hawliad, byddent yn gofyn am gopïau o'r holl asesiad risg a thystiolaeth bod y Canolfannau'n cydymffurfio, er mwyn sicrhau bod trefn lanhau ddigonol ar waith, y cedwir at ymbellhau cymdeithasol a bod gorchuddion wyneb yn cael eu gwisgo lle bo hynny'n berthnasol. Mae pob Yswiriwr yn disgwyl i'r rhai y maent yn Yswirio gadw at arfer da er mwyn sicrhau bod yr yswiriant yn cael ei gynnal;
* **Cadw cofnodion** **Tracio ac Olrhain** - Er mwyn sicrhau darpariaeth effeithiol, byddwch yn gyfrifol am weithredu system tracio ac olrhain gadarn. Y gofyniad cyfreithiol yw casglu enw a gwybodaeth defnyddiwr gwasanaeth sy'n ddigonol i alluogi cysylltu â'r person. Bydd angen i hyn gynnwys rhif ffôn a'r dyddiad a'r amser yr oedd y person yn y safle.

Mae'r Rheoliadau Diogelu Data Cyffredinol (GDPR) yn gosod rhwymedigaeth gyfreithiol ar unrhyw un sy'n gofyn am ddata personol ac sy’n ymdrin â data personol. Rhaid i'r broses a roddwch ar waith ar gyfer cofnodi a storio'r wybodaeth hon gydymffurfio â'r RhDDC. Bydd angen i chi sicrhau bod gennych bolisi GDPR cyfredol.

* **Gwrthrychau elusennol** - Os ydych yn newid yr hyn rydych yn ei gyflawni'n sylweddol, bydd angen i chi wirio a ydych yn dal i weithredu o fewn eich gwrthrychau elusennol neu a oes angen i chi wneud trefniadau arbennig i'ch galluogi i wneud hynny.

**Penodi Swyddog Diogelwch COVID**

Dylai o leiaf un person o'ch Tîm Rheoli weithredu fel Swyddog Diogelwch COVID dynodedig. Rhaid i'r person hwn allu ymgysylltu ag aelodau cymunedol â’ch rhanddeiliaid, cael y wybodaeth ddiweddaraf am y rheoliadau iechyd cyhoeddus diweddaraf a bod yn ganolbwynt ar gyfer eich paratoadau ailagor.

**Camau ar gyfer ailagor**

<https://llyw.cymru/defnyddio-canolfannau-cymunedol-amlbwrpas-yn-ddiogel-covid-19>

**Cam 1:** Pa weithgareddau ydych chi'n ystyried eu cynnal? Os nad ydych yn berchen ar y lleoliad - a ydych wedi siarad â'r perchennog? A oes gennych gytundeb/siarter gyda'r perchennog?

**Cam 2:** A ydych yn gwybod beth fydd rhaid i chi wneud"? Er enghraifft, newidiadau i yswiriant neu gytundebau llogi. Mae CGGC wedi cynhyrchu cyfres o ganllawiau ymarferol ar gyfer canolfannau cymunedol sy'n ailagor a allai fod yn ddefnyddiol i chi. [https://wcva.cymru/wp-content/uploads/2020/11/Canllawiau-ar-gyfer-ailagor-Canolfannau-Cymunedol-yng-Nghymru.pdf](http://wcva.cymru/guidance-for-community-centres-reopening-in-wales)

**Cam 3:** A ydych wedi cynnal asesiad risg? Bydd dal gan y rhai sy'n gyfrifol am y ganolfan gymunedol (y rheolwyr) ddisgresiwn pan fyddant o'r farn ei bod yn ddiogel agor ar gyfer unrhyw weithgaredd a ganiateir gan ddeddfwriaeth. Dylai rhan o'ch asesiad risg ystyried sut y byddwch yn ymateb i ddigwyddiad 'cyfyngiadau cloi neu gyfnod atal byr'. Gellir dod o hyd i Dempledi Asesu Risg ac enghreifftiau ar wefan yr Awdurdod Gweithredol Iechyd a Diogelwch. <https://www.hse.gov.uk/simple-health-safety/risk/risk-assessment-template-and-examples.htm>

**Cam 4:** Pwy sy'n rhedeg y gweithgaredd? A yw'r rheiny sy’n rhedeg y gweithgareddau hynny'n deall gofynion y rheoliadau? A ydynt wedi gweld yr asesiad risg ar gyfer y lleoliad? A ydynt wedi cynnal asesiad risg ar gyfer eu gweithgaredd sydd wedi'i weld a'i gymeradwyo gennych chi? A ydynt yn ymwybodol o'r canllawiau hyn? A ydynt yn ymwybodol bod WCVA wedi cynhyrchu cymorth ychwanegol? Cofiwch fod rhai gweithgareddau na ellir eu cynnal o hyd ac mae'r rhestr o weithgareddau a ganiateir yn newid yn rheolaidd. Os na all gweithgaredd ddilyn y cyngor yn ddiogel yn y canllawiau perthnasol ar gyfer y gweithgaredd hwnnw, argymhellir na ddylid gwneud y gweithgaredd hwnnw.

**Cam 5:** Pa addasiadau sydd angen i chi wneud? Os oes angen i chi wneud addasiadau er mwyn lleihau'r risg o ddod i gysylltiad â’r coronafeirws yn y ganolfan, a ydych chi wedi ystyried beth fydd cost y rhain? Gweler Cymorth ychwanegol isod.

**Cam 6:** A ydych chi mewn cysylltiad â'ch seilwaith cymorth lleol? Rydym yn argymell eich bod yn parhau mewn cysylltiad rheolaidd â'r Cyngor i drafod newidiadau mewn rheoliadau a chanllawiau. Rydym hefyd yn argymell eich bod yn cysylltu â'ch Cyngor Gwirfoddol Sirol lleol, gan y gallant ddarparu cymorth. Byddant hefyd yn gallu rhoi gwybod i chi os bydd unrhyw gyfyngiadau lleol yn berthnasol. <https://thirdsectorsupport.wales/cy/cysylltu/>

Wrth i chi fynd drwy'r broses o ailagor eich canolfan gymunedol, drwy gymryd camau rhesymol i leihau'r risg o ddod i gysylltiad â’r coronafeirws a'i ledaenu (gan gynnwys, ond heb fod yn gyfyngedig i, 2m o ymbellhau corfforol, hylendid, defnyddio cyfarpar diogelu personol, cofnodi gwybodaeth gyswllt), a ydych yn hyderus y gallwch ailagor yn ddiogel?

Am y rhesymau a restrir, mae'n hanfodol nad yw'r penderfyniad i ailagor yn ddiogel yn cael ei ruthro. Cofiwch mai neges Llywodraeth Cymru yw "nid yw’r ffaith y gallwch agor yn golygu y dylech chi". Gallai methu â sicrhau bod canolfannau'n cael eu defnyddio a'u gweithredu'n ddiogel olygu bod hysbysiadau gorfodi’n cael eu rhoi i'r pwyllgor/bwrdd rheoli. Caiff hysbysiad cydymffurfio bennu mesurau y mae'n rhaid i'r person(au) eu cymryd cyn gynted ag y bo'n rhesymol ymarferol, er mwyn atal y person(au) hwnnw rhag parhau i fynd yn groes i'r gofyniad/gofyniadau, neu gall ei gwneud yn ofynnol i gau'r ganolfan ar unwaith.

**Glanhau a rheoli heintiau**

Mae COVID-19 yn cael ei lledaenu'n bennaf rhwng pobl sydd mewn cysylltiad agos â'i gilydd a thrwy ddiferion a gynhyrchir pan fydd person heintiedig yn pesychu neu'n disian. Gall hefyd ledaenu drwy gysylltiad ag arwyneb neu wrthrych sydd â'r feirws arno.

Mae glanhau i safon briodol yn helpu i leihau lledaeniad COVID-19. Dylid sefydlu trefn lanhau yn seiliedig ar yr asesiadau risg a'r defnydd o'r adeilad. Bydd angen glanhau ardaloedd defnydd uchel ac unrhyw beth sy'n cael ei gyffwrdd yn aml yn fwy rheolaidd nag arfer, yn enwedig os caiff ei gyffwrdd gan lawer o bobl. Ceir canllawiau ar lanhau i'r safon briodol ar yr Awdurdod Gweithredol Iechyd a Diogelwch <https://www.hse.gov.uk/coronavirus/cleaning/index.htm> yn ogystal â'r canllawiau penodol canlynol ar lanhau lleoliadau nad ydynt yn rhai gofal iechyd <https://www.gov.uk/government/publications/covid-19-decontamination-in-non-healthcare-settings>.

Os defnyddir y lleoliad ar gyfer gweithgareddau penodol, er enghraifft gofal plant, bydd angen lefelau uwch o lanhau/rheoli heintiau. Dylai rheolwyr a gweithredwyr ddarllen yr adran berthnasol isod.

Mae'r rheoliadau presennol yn caniatáu i unrhyw weithgaredd ddigwydd ar yr amod ei fod yn cael ei drefnu gan glwb neu gorff cydnabyddedig ac o fewn y terfynau cyfreithiol ar y niferoedd sy'n mynychu. Ni chaniateir gwerthu nac yfed alcohol yn yr adeilad. Fodd bynnag, er bod y rheoliadau presennol yn caniatáu ystod ehangach o weithgareddau na chyn y cyfyngiadau cloi, byddem yn eich annog chi a'r trefnwyr i ystyried a oes angen cynnal y gweithgaredd dan do, yn enwedig lle mae wedi cael ei ddarparu'n llwyddiannus naill ai’n rhithwir neu yn yr awyr agored dros y misoedd diwethaf.

Bydd y pwyllgor/bwrdd rheoli yn gyfrifol am gymryd pob cam rhesymol i leihau'r risg o ddod i gysylltiad â’r coronafeirws ar y safle neu ledaeniad y coronafeirws gan y rhai sydd wedi bod ar y safle.

Cyngor Llywodraeth Cymru o hyd yw na ddylai gweithgareddau, sy'n ymwneud â chanu, llafarganu neu weiddi, ddigwydd dan do oherwydd y risg ychwanegol o haint, hyd yn oed pan gedwir at ymbellhau corfforol neu fod gorchuddion wyneb yn cael eu defnyddio. Mae hefyd rhai offerynnau cerdd, megis offerynnau chwyth, na ddylid eu chwarae dan do. Mae'n hanfodol eich bod yn cael gwybod am y math o weithgareddau a ganiateir drwy reoleiddio, ac unrhyw newidiadau i'r rheoliadau hynny.

Mae angen i'r rhai sy'n rheoli ac yn defnyddio canolfannau cymunedol ar gyfer y gweithgareddau canlynol hefyd ystyried y canllawiau a'r rheoliadau penodol isod:

* Y Rheoliad Diogelu Data Cyffredinol (GDPR). <https://llyw.cymru/cadw-cofnodion-ynghylch-staff-cwsmeriaid-ac-ymwelwyr-profi-olrhain-diogelu>
* Darpariaeth Gofal Plant: Dylai darparwyr darpariaeth gofal plant mewn canolfannau cymunedol ddilyn canllawiau perthnasol y llywodraeth. <https://llyw.cymru/addysg-coronafeirws>
* Gwasanaethau Gwaith Ieuenctid: Bydd canllawiau ar gael yma tua diwedd mis Gorffennaf 2021.
* Gwasanaethau Teuluoedd yn Gyntaf a Dechrau’n Deg: Dylai darparwyr gwasanaethau Teuluoedd yn Gyntaf a Dechrau’n Deg mewn canolfannau cymunedol ddilyn canllawiau perthnasol y llywodraeth. <https://llyw.cymru/addysg-coronafeirws>
* Addoldai: Mae canllawiau ar gael ar ailagor addoldai. <https://llyw.cymru/canllawiau-ar-ailagor-mannau-addoli-coronafeirws>
* Priodasau a Phartneriaethau Sifil: Mae canllawiau ar gael ar briodasau a phartneriaethau sifil. <https://llyw.cymru/canllawiau-ar-weinyddu-priodasau-ffurfio-partneriaethau-sifil-coronafeirws>
* Chwaraeon a Hamdden: Mae canllawiau ar gyfer dychwelyd yn raddol ar gyfer chwaraeon a hamdden ar gael. <https://llyw.cymru/chwaraeon-hamdden-canllawiau-ar-gyfer-dychwelyd-yn-raddol>
* Cyrchfannau a Lleoliadau Diwylliant a Threftadaeth: Mae canllawiau ar gyfer cyrchfannau a lleoliadau diwylliant a threftadaeth ar gael. <https://llyw.cymru/cyrchfannau-lleoliadau-diwylliant-threftadaeth-canllawiau-ar-gyfer-dychwelyd-yn-raddol>
* Arwyddion diogelwch a chadw pellter corfforol i gyflogwyr: coronafeirws. <https://llyw.cymru/arwyddion-diogelwch-chadw-pellter-corfforol-i-gyflogwyr-coronafeirws>
* Rheoliadau coronafeirws: cwestiynau cyffredin. <https://llyw.cymru/lefelau-rhybudd-covid-19>

Ni fwriedir i'r canllawiau hyn fod yn gynhwysfawr ac fe'u crëwyd i gynorthwyo Canolfannau Cymunedol i wneud y penderfyniadau cywir a chymryd pob cam priodol i ailagor yn ddiogel, fel y caniateir gan Reoliadau diweddaraf Llywodraeth Cymru. Fodd bynnag, mae'r cyfrifoldeb dros agor yn ddiogel yn dibynnu ar bob Rheolwr/Pwyllgor Rheoli Canolfan Gymunedol unigol, y mae’n rhaid iddynt sicrhau eu bod yn ymwybodol o'r ddeddfwriaeth a'r canllawiau diweddaraf ar ailagor yn ddiogel, ac wedi gweithredu yn unol â'r canllawiau diweddaraf. O'r herwydd, ni all CDC dderbyn unrhyw atebolrwydd am unrhyw hawliadau neu gamau a gymerir yn erbyn Canolfannau Cymunedol unigol a allai godi o ganlyniad i ailagor eu Canolfan.

**ATODIAD A**

**Canolfannau Cymunedol – Adfer: Cynyddu ac Ailfeddiannu**

Defnyddiwch y rhestr wirio isod i nodi'r camau sydd angen eu cymryd cyn i chi allu cynyddu meddiannaeth neu ailagor adeilad yn ddiogel.

**A yw'r adeilad wedi'i gau'n gyfan gwbl yn ystod yr argyfwng? Ydy ☐ Nac ydy ☐**

**Rhaid i chi allu ticio Ydy/Oes/Do i bob cwestiwn** a rhoi dyddiadau lle bo angen cyn i chi allu ailagor yr adeilad.

1. **A oes asesiad risg Covid-19 ar gyfer cynyddu / ailfeddiannu wedi'i gwblhau? Oes  Nac oes**
2. **A ydych chi wedi parhau i ddarparu mynediad i gontractwyr i gynnal profion statudol yn ystod y cyfnod cau? Ydyn  Nac ydyn**

**Adran 1: Ailagor Adeilad**

|  |  |  |  |  |
| --- | --- | --- | --- | --- |
| **i** | **Systemau Dŵr Poeth ac Oer** | |  |  |
|  | Yn unol â Chanllawiau Rheoli Clefyd y Llengfilwr, a yw'r **holl** ollyngfeydd wedi'u fflysio’n wythnosol yn ystod y cyfnod cau ac a yw’r cofnodion wedi'u cadw, neu a yw'r system eisoes wedi'i fflysio'n llawn? Rhaid i chi allu darparu cofnodion llawn o'r gweithgaredd hwn i Gyngor Dinas Casnewydd | | Ydyn | Nac ydyn |
| **Os NAD YDYNT rhaid i chi gysylltu â Newport Norse i drefnu i'r system ddŵr gael ei phrofi / ei fflysio'n llwyr cyn y gellir ail-feddiannu'r adeilad.** | | | | |
|  | Dyddiad cwblhau fflysio'r system | Click or tap to enter a date. | | |
|  |  |  |  |  |
| **ii** | **Systemau Nwy** | |  |  |
|  | A yw'r holl wiriadau diogelwch ar y system wresogi nwy yn gyfredol? | | Ydyn | Nac ydyn |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  |  | | | | | | | |
| **iii** | **Tân** | | |  | | |  | |
|  | A yw'r holl brofion a'r ymweliadau cynnal a chadw contract yn gyfredol? | | | Ydyn | | | Nac ydyn | |
|  | A oes prawf larwm tân wedi'i gynnal? | | | Oes | | | Nac oes | |
|  | A gynhaliwyd profion goleuadau argyfwng? | | | Do | | | Naddo | |
|  | A yw'r diffoddyddion tân wedi cael eu harchwilio'n weledol am ddifrod a phwysedd? | | | Ydyn | | | Nac ydyn | |
|  | A yw llwybrau dianc rhag tân yn glir o rwystrau? | | | Ydyn | | | Nac ydyn | |
|  | A yw drysau'r allanfeydd terfynol wedi’u datgloi ac yn weithredol? | | | Ydyn | | | Nac ydyn | |
|  | A yw unrhyw ddamperau awtomatig a systemau awyru ac echdynnu mwg yn weithredol? | | | Ydyn | | | Nac ydyn | |
|  | | | | | | | | |
| **iv** | | **Asbestos** | | |  | | |  |
|  | | A oes archwiliad gweledol o ACMs wedi'i gwblhau i sicrhau na fu unrhyw ddirywiad yn ystod y cyfnod cau? | | | Oes | | | Nac oes |
|  | | | | | | | | |
| **v** | | | **Lifftiau a chyfarpar codi** | | |  | |  |
|  | | | A yw'r holl wiriadau LOLER yn gyfredol? | | | Ydyn | | Nac ydyn |
|  | | | A yw'r holl offer codi wedi cael ei wirio a'i brofi i sicrhau ei fod yn weithredol cyn cael ei ddefnyddio? | | | Ydyn | | Nac ydyn |
|  | | |  | | |  | |  |
| **vi** | | | **Peiriannau ac Offer** | | |  | |  |
|  | | | A yw'r holl beiriannau ac offer yn gyfredol o ran eu gwiriadau a gwaith cynnal a chadw statudol neu rai’r gweithgynhyrchwr? | | | Ydyn | | Nac ydyn |
|  | | | A yw'r holl beiriannau ac offer wedi'u profi cyn eu defnyddio am y tro cyntaf? | | | Ydyn | | Nac ydyn |
|  | | |  | | |  | |  |
| **vii** | | | **Safle Penodol** | | |  | |  |
|  | | | A oes unrhyw brofion a gwiriadau safle-benodol statudol, gweithgynhyrchwr neu argymelledig wedi'u gwneud? | | | Oes | | Nac oes |

|  |  |  |  |
| --- | --- | --- | --- |
|  |  |  |  |
| **viii** | **Systemau Trydanol** |  |  |
|  | A yw eich gwiriad gwifrau sefydlog 5 mlynedd yn gyfredol? | Ydy | Nac ydy |
|  | A yw eich profion offer cludadwy'n gyfredol? | Ydyn | Nac ydyn |
|  |  |  |  |
| **ix** | **Systemau Echdynnu** |  |  |
|  | A yw unrhyw brofion system LEV yn gyfredol? | Ydyn | Nac ydyn |

*Rwy'n cadarnhau bod mynediad wedi'i gynnal ar gyfer profi a chynnal a chadw statudol a bod yr holl wiriadau perthnasol yn gyfredol. Mae tystysgrifau/cofnodion ynghlwm.*

*Enw mewn llythrennau bras:*

*Llofnod: Dyddiad:*

**Adran 2: Ymbellhau Cymdeithasol**

|  |  |  |  |
| --- | --- | --- | --- |
| i | A oes cynlluniau ac arwyddion mewn lle i sicrhau y gellir defnyddio coridorau tra'n cadw pellter cymdeithasol? | Oes | Nac oes |
| ii | A yw mannau cyfyng wedi'u nodi? | Ydyn | Nac ydyn |
| iii | A oes marcwyr pellter cymdeithasol ym mhob man ciwio neu fan cyfyng posibl fel y nodir yn eich asesiad risg? | Oes | Nac oes |
| iv | A oes sgriniau/rhanwyr persbecs wedi'u gosod mewn mannau a nodwyd yn eich asesiad risg? | Oes | Nac oes |
| v | A oes cynlluniau ar waith i reoli pellter cymdeithasol mewn toiledau a cheginau / mannau gorffwys? | Oes | Nac oes |
| vi | A yw swyddfeydd ac ystafelloedd cyfarfod wedi'u hasesu a'u neilltuo / labelu gyda'r niferoedd mwyaf a ganiateir? | Ydyn | Nac ydyn |

**Adran 3: Hylendid a Glanhau**

|  |  |  |  |
| --- | --- | --- | --- |
| i | A oes sebon a dŵr (cynnes, os oes modd) ar gael ym mhob toiled? | Oes | Nac oes |
| ii | A oes yna orsafoedd diheintio dwylo wrth fynedfeydd ac allanfeydd, ac mewn mannau strategol eraill fel y nodir yn eich asesiad risg? | Oes | Nac oes |
| iii | A oes biniau ar gael ym mhob ystafell? | Oes | Nac oes |
| iv | A oes trefn wacáu reolaidd ar gyfer biniau a storfeydd diogel ar gyfer gwastraff? | Oes | Nac oes |
| v | Lle bo modd, a ddarparwyd tyweli papur ym mhob toiled a chegin, a sychwyr dwylo wedi'u datgysylltu? | Do | Naddo |
| vi | A yw’r drefn lanhau wedi cael ei diweddaru i gynnwys glanhau toiledau, ceginau a mannau cyffwrdd yn rheolaidd? | Ydy | Nac ydy |

**Adran 4: Cymorth Cyntaf a Swyddogion Tân**

|  |  |  |  |
| --- | --- | --- | --- |
| i | A gynhaliwyd asesiad anghenion cymorth cyntaf diwygiedig yn seiliedig ar lefelau meddiannaeth posibl newydd? | Do | Naddo |
| ii | A oes digon o swyddogion cymorth cyntaf ar gael? | Oes | Nac oes |
| iii | A yw'r offer cymorth cyntaf ar gael yn rhwydd, gan gynnwys cyfarpar diogelu personol priodol? | Ydy | Nac ydy |
| iv | A oes digon o wardeiniaid tân ar gyfer lefelau meddiannaeth newydd? | Oes | Nac oes |
| v | A yw'r cynllun tân wedi'i ddiwygio i ystyried lefelau meddiannaeth newydd a’r angen i gadw at fesurau pellter cymdeithasol cyn belled ag y bo modd yn ystod yr ymarferion gwacáu? | Ydy | Nac ydy |

**Adran 5: Rheoli Contractwyr ac Ymwelwyr**

|  |  |  |  |
| --- | --- | --- | --- |
| i | Ydych chi'n gwybod pa gontractwyr/ymwelwyr sy'n debygol o fod yn mynychu'r gweithle'n rheolaidd? | Ydyn | Nac ydyn |
| ii | A yw contractwyr wedi cael gwybodaeth ynglŷn ag a oes angen cyfarpar diogelu personol Covid-19 penodol ar y safle e.e. mewn cartrefi gofal? | Ydyn | Nac ydyn |
| iii | A oes gennych fecanweithiau ar gyfer sicrhau eich bod yn gwybod lle bydd angen i gontractwyr/ymwelwyr fynd i'r adeilad cyn iddynt gyrraedd? | Oes | Nac oes |
| iv | A oes gennych brosesau cadarn ar waith ar gyfer darparu gwybodaeth i gontractwyr ac ymwelwyr a'u rheoli pan fyddant ar y safle, gan ystyried yr angen i gadw pellter cymdeithasol, mynediad at gyfleusterau lles a threfniadau glanhau? | Oes | Nac oes |
| v | A oes gennych gynlluniau yn eu lle ar gyfer rheoli gwaith brys? | Oes | Nac oes |
| vi | A oes gennych brosesau ar waith ar gyfer gwneud cais am, a derbyn, asesiadau risg Covid-19, neu ganfyddiadau arwyddocaol asesiadau risg, oddi wrth grwpiau sy'n defnyddio eich canolfannau? | Oes | Nac oes |

Beth yw eich dyddiad arfaethedig o ailagor/ailgychwyn gweithgareddau? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Cyflwynwch y rhestr wirio hon i** [**Jason.Conibeer@newport.gov.uk**](mailto:Jason.Conibeer@newport.gov.uk) **o leiaf wythnos cyn eich bod yn bwriadu ailddechrau gweithgareddau**